b"\n_START_ARTICLE_\nRagnar\xc3\xb6k\n_START_PARAGRAPH_\nRagnar\xc3\xb6k ('jumalate saatus') on muinasp\xc3\xb5hja m\xc3\xbctoloogias maailmal\xc3\xb5pule eelnev lahing. Seal v\xc3\xb5itlevad omavahel jumalad (aasid, keda juhtis Odin) ja nende vaenlased (tulehiiglased, jotuunid ja erisugused koletised, keda juhtis Loki). Apokal\xc3\xbcptilises lahingus ei h\xc3\xa4vi  mitte ainult jumalad, hiiglased ja koletised, vaid ka k\xc3\xb5ik \xc3\xbclej\xc3\xa4\xc3\xa4nu universumis olev._NEWLINE_Viikingite \xc3\xbchiskonnas oli surm lahingus imetlusv\xc3\xa4\xc3\xa4rne. See kandub panteoni kummardamiseks, kus jumalad \xc3\xbchel p\xc3\xa4eval Ragnar\xc3\xb6kis kukutatakse. Mis juhtub, kes v\xc3\xb5itleb kellega ja osalejate saatused selles lahingus on Skandinaavia rahvastele h\xc3\xa4sti teada nende saagadest ja skaaldilisest luulest._NEWLINE_Ragnar\xc3\xb6k on pika-ajalise vastuolu ja konfliktide tulemus aaside ja hiiglastega liitunute vahel, mitte moraalne v\xc3\xb5itlus hea ja halva vahel nagu kristlikus viimsep\xc3\xa4eva lahingus. Peale Ragnar\xc3\xb6ki surevad m\xc3\xb5lemad pooled ja nad s\xc3\xbcnnivad ts\xc3\xbcklina uuesti._NEWLINE_Vanap\xc3\xb5hja keeles koosneb s\xc3\xb5na Ragnar\xc3\xb6k osadest ragna (jumalad, juhtivad v\xc3\xb5imud) ja r\xc3\xb6k (saatus)."